31 देस निकारे क गियारहवें बरिस मँ तीसरे महीने क पहिले दिन यहोवा क सँदेसा मोका मिला। उ कहेस, 2 "मनई क पूत, मिस्र क राजा फिरौन अउ ओकरे लोगन स इ कहाः
कउन तोहरे समान अहइ?
3 मइँ तोहार तुलना लबानोन क देवदार क बृच्छ क संग कइ सकत हउँ।
एकर सुन्नर डारन अहइ जउन कि लगभग पूरे वन क छाया देत ह।
इ बहोत लम्बा अहइ।
एकर सिखर बादर भेदी अहइ।
4 जल बृच्छ क उगावत रहा।
गहिर नदियन बृच्छ क ऊँचा करत रहिन।
नदियन ओन ठउर क चारिहुँ कइँती बहत रहिन,
जहाँ बृच्छ लगा रहेन।
दूसर बृच्छन तलक बहत रहिन।
अउर इ कइउ साखन उगाइ राखी रहिन।
हुवाँ काफी जल रहा।
एह बरे बृच्छ साखन बाहर फइली रहिन।
घोंसलन बनाए रहेन।
खेत क सबहिं जनावर बच्चन क जनम देत रहेन।
छाया मँ रहत रहेन।
अउर आपन लम्बी साखन मँ सुन्नर रहा।
यथेस्ट जले तलक पहोंची रहिन।
8 परमेस्सर क बगीचा क देवदारू बृच्छ भी,
ओतने बड़े नाहीं रहेन जेतना इ बृच्छ।
सनौवर क बृच्छ ऍतना जियादा साखन नाहीं रखतेन,
चिनार बृच्छ भी अइसी साखन नाहीं रखतेन,
परमेससर क बगीचे क कउनो भी बृच्छ,
एतना सुन्नर नाहीं रहा जेतना इ बृच्छ।
10 एह बरे मोर सुआमी यहोवा इ कहत ह, "बृच्छ ऊँच होइ गवा ह। इ आपन सिखरन क बादरन मँ पहोंचाइ दिहस ह। बृच्छ गर्वीला अहइ काहेकि इ ऊँच अहइ। 11 एह बरे मइँ एक सक्तीसाली राजा क इ बृच्छ क लेइ दिहेउँ। उ सासक बृच्छ क ओकरे बुरे कामन बरे दण्ड दिहस। मइँ उ बृच्छ क आपन उद्यान स बाहेर किहेउँ ह। 12 अजनबी-बहोत जियादा भयंकर रास्ट्रन एका काट डाएन अउर छोड़ दिहन। बृच्छ क साखन पर्वतन अउ सारी घाटी मँ गिरिन। उ प्रदेस मँ बहइवाली नदियन मँ उ सबइ टूट अंग बहि गएन। बृच्छ क खाले कउनो छाया नाहीं रहि गइ, एह बरे सबहिं लोग ओका छोड़ दिहन। 13 अब उ गिरे बृच्छ मँ पंछी रहत हीं अउर एकर गिरी साखन पइ जंगली जनावर चलत हीं।
15 मोर सुआमी यहोवा इ कहत ह, "उ दिन जब तलक बृच्छ सेओल क गवा मइँ लोगन स सोक मनवाएउँ। मइँ गहिर जल क, ओकरे बरे, सोक स ढक दिहेउँ। मइँ बृच्छ क नदियन क रोक दिहेउँ अउर बृच्छ बरे जल क बहब रूक गवा। मइँ लबानोन स एकरे बरे सोक मनवाएउँ। खेते क सबहिं बृच्छ क सोक स रोगी होइ गएन। 16 मइँ बृच्छ क गिराएउँ अउर बृच्छ क गिरइ क ध्वनि क डर स रास्ट्र काँप उठेन। मइँ बृच्छ क मउत क ठउरे पइ पहोंचाएउँ। इ खाले ओन लोगन क संग रहइ गवा जउन उ नरक मँ नीचे गिरे भए रहेन। अतीत मँ एदेन क सबहिं बृच्छ अर्थात लबानोन क सर्वोत्तम बृच्छ उ पानी क पिअत रहेन। ओन सबहिं बृच्छ पाताल लोक मँ सान्ति प्राप्त किहेन। 17 हाँ, उ सबइ बृच्छ भी बड़के बृच्छ क संग मउत क जगह पइ गएन। उ पचे ओन मनइयन क संग धरेन जउन जुद्ध मँ मर गए रहेन। उ बड़का बृच्छ दूसर बृच्छन क सक्तीसाली बनाएस। उ सबइ बृच्छ, रास्ट्रन मँ, उ बड़के बृच्छ क छाया मँ रहत रहेन।
18 "एक बरे मिस्र, एदेन मँ बहोत स बिसाल अउ सक्तीसाली बृच्छ अहइ। ओनमाँ स एक बृच्छ क संग मइँ तोहार तुलना करब। तू एदेन क बृच्छन क संग पाताल लोक क जाब्या। मउत क जगह मँ तू ओन बिदेसियन अउ जुद्ध मँ मारे गए मनइयन क साथ मँ ओलरब्या।
"हाँ, इ फिरौन अउ ओकर सबहिं लोगन क संग होइ।" मोर सुआमी यहोवा इ सबइ कहे रहा।
Awadhi Bible: Easy-to-Read Version. Copyright © 2005 Bible League International.
